โต้งรับคิดไล่ผู้ว่าธปท.ออกทุกวัน
กิตติรัตน์ สร้างความประหลาดใจให้ตลาดเงิน ระบุคิดปลดผู้ว่าฯธปท.ทุกวัน หลังไม่ยอมลดอัตราดอกเบี้ยนนโยบาย ตามที่รัฐบาลต้องการ
19 เม.ย. 2556

กิตติรัตน์ สร้างความประหลาดใจให้ตลาดเงิน ระบุคิดปลดผู้ว่าฯธปท.ทุกวัน หลังไม่ยอมลดอัตราดอกเบี้ยนนโยบาย ตามที่รัฐบาลต้องการ 
นายกิตติรัตน์ รองนายกฯ และรมว.คลัง กล่าวว่า มีความคิดที่จะไล่นายประสาร ไตรรัตน์วรกุล ผู้ว่าฯธปท. ออกจากตำแหน่ง เนื่องจากไม่ยอมลดอัตราดอกเบีย้นนโยบายที่ปัจจุบันอยู่ที่ 2.75 ให้ลดลง เพื่อชะลอเงินทุนไหลเข้าที่ส่งผลกระทบให้ค่าเงินบาทแข็งขึ้น ซึ่งรัฐบาลเห็นว่า อัตราดอกเบี้ยควรจะต้องลดลงอีก1% 
"คิดจะไล่ผู้ว่าฯออกจากตำแหน่งทุกวัน วันนี้เป็นครั้งแรกที่ผมออกมาพูดว่าคิดเช่นนั้น" นายกิตติรัตน์ กล่าว 
นายกิตติตรัตน์ ที่ผ่านมาได้หารือกับผู้ว่าฯธปท.หลายครั้งเรื่องการลดอัตราดอกเบี้ยนโยบาย แต่ไม่สามารถตกลงกันได้ จึงเป็นเหตุผลที่ต้องทำหนังสือไปถึงแบงก์ชาติอย่างเป็นลายลักษณ์อักษร ให้ดำเนินการลดดอกเบี้ย หากไม่ดำเนินการ เกิดความเสียหายกับเศรษฐกิจ ก็ต้องมีมีคนรับผิดชอบ 
รองนายกฯ ระบุว่า ธปท.มีภาระต้องคืนสภาพคล่องถึง3ล้านล้านบาท ทำให้มีปัญหาขาดทุนจากการดูแลถึงปีละ 1หมิ่นล้านบาท เนื่องจากดอกเบี้ยอยู่ในระดับที่สูงเกินไป
ด้านนายกรณ์ จาติกวณิช สส.ปชป. รองหัวหน้าพรรคประชาธิปัตย์ และอดีตรมว.คลัง เห็นว่า รัฐมนว่าการกระทรวงการคลัง ไม่ควรออกมาพูดการไล่ผู้ว่าธปท.ออกจากตำแหน่ง เพราะจะทำให้นักลงทุนไม่มีความเชื่อมั่น และเห็นว่า อัตราดอกเบี้ยนโยบายอยู่ในระดับที่เหมาะสมแล้ว เมื่อเทียบกับภูมิภาคเดียวกัน มีหลายประเทศซึ่งมีนโยบายอัตราดอกเบี้ยสูงกว่าประเทศไทย ดังนั้นการลดอัตราดอกเบี้ยไม่ได้ยืนยันว่าจะแก้ปัญหาเงินบาทที่แข็งค่าขึ้นได้